TEORISYSTEM I DEN PEDAGOGISKE PSYKOLOGIEN
BEHAVIORISTISK TEORI – SYN PÅ LÆRING
(Behaviorisme - åtferdsteori - S-R psykologi - assosiative teoriar - læringsteoretisk retning)

Syn på læring som rettar fokus mot ytre, observerbare og målbare forhold;
kva konkrete observerbare sansepåverknader individet blir utsett for og kva reaksjonar/åtferd desse fører til = stimulus – respons, gjerne omtala som S-R psykologi.
Behavioristane meiner sjølve dei har eit positivt lærings- og menneskesyn. Alle kan lære så lenge stimulus (spørsmål/oppgåver/forklaringar/formidling) er rett tilpassa elevens læreføresetnader og så lenge elevens respons (elevens svar/lærearbeid) blir rett og kontinuerleg korrigert og forsterka. 

Sentralt i den behavioristiske didaktikken blir då at stimulus (undervisninga/læringsoppgåvene) vert lagt på rett nivå, gitt i rett mengde/porsjonar og i passande tempo og at måla gjerne blir delte opp i overkommelege delmål.
Dermed har også læraren og lærarens faglege kunnskap og pedagogiske kompetanse stor plass i denne teorien.
Omgrep som øving, repetisjon og overlæring blir ofte nytta, og ein tilrår gjerne undervisningsopplegg som er sjølvinstruerande og sjølvkorrigerande. Dermed kan elevane sjølve ta ansvar, forstå instruksjonen (stimulus), finne sitt eige tempo og progresjon og sjølv finne ut om svaret er rett eller galt (finne rett respons).

Det klassiske behavioristiske læringssynet blir gjerne inndelt i
1. Klassisk betinging (Pavlov, Watson m.fl.) 

"Signallæring" - stimulus før respons

Eit signal, symbol eller teikn blir assosiert med (forbunde med), eller skapar forventning om at noko vil skje og utløyser deretter ei bestemt åtferd eller reaksjon ut frå denne forventninga.

Dette synet på læring blir også kalla assosiativt læringssyn

t.d. barn forbind  kvit frakk(symbol) med tannlegen og unngår alle med kvit frakk 

grønt trafikklys vil du forbinda (assosiera) med køyr!, og du køyrer
kamera i vegkanten forbind du med bot, og du reduserer farten

lyssignal(”karakteren”) frå fyrtårna langs kysten assosierer styrmannen med rett posisjon og han navigerer deretter

røyk og ulyd assosierer mekanikaren med motorsvikt, og han gjer dei rette grepa
skuleklokka ringjer - utløyser forventning om at undervisninga startar - elevane går inn 

pære lyser - forventning om at mat er på veg - byrjar å produsere spytt (Pavlov's hund)

læraren stiller spørsmål - forventning om ros - eleven gjer seg flid med å finne "rett" svar.
Denne typen enkel læring er kvardagen vår full av, tenk berre på alle trafikkskilta som styrer vår åtferd på vegen.
Reaksjonane våre/åtferda vår vert altså "betinga" av ein 

lært samanheng (assosiasjon) mellom signal/stimulus og t.d. behovstilfredsstilling eller unngåing av noko negativt (smerte, bot, kollisjon etc)
på skulen har eg t.d. lært at om eg
svarar slik (respons) på spørsmålet/signalet (stimulus) så oppnår eg ros/god karakter/slepp å gjere noko om att (= positiv konsekvens eller belønning). 

Sentrale omgrep og fenomen i teorien:  

generalisering

diskriminering
avlæring/avbetinging

feillæring
læringsoverføring (transfer of learning)
”avoidance learning”/unngåingsåtferd

Typisk for klassisk betinging eller assosiativ læring er at me snakkar om ei heller passiv læringsform utan tilsynelatande større intellektuell bearbeiding
2. Operant betinging (Skinner m.fl.)

Ei klart meir aktiv læringsform 

der handlinga kjem først og konsekvens (eller om ein vil, ”stimulus” frå læraren)

 kjem i etterkant
Den lærande må altså "operera" dvs. gjera noko aktivt først for at læring skal skje

Ein utfører ei handling (operasjon) som fører til ein konsekvens.

Er konsekvensen positiv (belønning), vil handlinga truleg bli gjentatt

Er konsekvensen negativ (straff), vil handlinga truleg gradvis opphøyra 

= "effektlova" (Thorndike)
Til grunn for denne lova ligg det hedonistiske prinsipp, dvs. at det ligg i oss menneske å søkje glede og tilfredsstilling av behov og å unngå smerte/negative konsekvensar.
Sentralt i operant betinging er altså at åtferda/handlingane, dvs. læringa, vert styrt av konsekvensane av handlingane.
Eit vanleg eksempel på slik læring er det vesle barnet som lærer å snakke.

Mor seier eit ord(stimulus), barnet gjentar ordet (respons). Er responsen rimeleg korrekt, får barnet belønning i ei eller anna form med det resultat at responsen etter kvart blir gjentatt, perfeksjonert og varig.

Er responsen derimot for ulik stimulus, uteblir belønninga, og responsen døyr ut eller blir erstatta med eit betre forsøk.

Men utgangspunktet er altså at barnet først må handle/gjere eit forsøk, altså operera.

Skinner nytta omgrepet forsterking om alle typar konsekvensar som fekk individet til å gjenta ei ønskt handling.

Positiv forsterking, definert som
= noko ein føyer til situasjonen som fører til at ei handling blir gjentatt eller at læring finn stad (t.d. ros, god karakter eller anna belønning)

Negativ forsterking

= noko ein fjernar frå situasjonen for at handlinga skal bli gjentatt eller for at læring skal finna stad ( Bråk/støy eller distraherande aktivitet i klasserommet vert fjerna slik at læring kan skje. Foreldre sluttar å mase, dermed gjer kanskje eleven leksa. Nervøsitet før ein prøve blir dempa, eleven greier å yte sitt beste.)
N.B. Negativ forsterking er altså ikkje det same som straff! (Sjølv om det står i visse lærebøker)

Ulike former for læring gjennom betinging skjer i utstrakt grad i skulen utan at læraren alltid tenkjer over det, t.d.;

elevane har lært å tolke lærarens kroppsspråk(ubevisst stimulus) slik at kroppsspråket til læraren blir meir styrande for elevane enn det læraren seier

læraren stiller spørsmål(stimulus) – eleven svarar(respons) – læraren gir ros(belønning) -

eleven gjer leksa neste gang

læraren uttalar engelsk ord – eleven gjentar – ros – memorering

eller læraren korrigerer(”straff”) – nytt forsøk – positiv kommentar - memorering

ballspel i gym (elevane opererer)- godt resultat eller ros frå lærar(belønning) – like stor eller større innsats neste gong

læraren antyder at om dei arbeider godt denne timen, får dei sjå film/leike i neste (”kosetime”)- dermed stor innsats (styrt av forventning om belønning)

læraren les stilen eller viser teikninga til den flinke eleven 

= belønning som gir eleven motivasjon til ny innsats

læraren kritiserar teikninga = ”straff” , lite motivasjon til å teikne neste gang, i alle fall om slik ”straff” skjer ofte.
Dette hugsar du vel frå din skulegang;

stjerner eller smilefjes i boka

gløymekryss

”skammekrok” og bortvisning frå timen (time-out)

sjølvkorrigerande undervisningsopplegg (elevane finn sjølv ut om svaret er rett eller galt)

ped. dataprogram som er sjølvinstruerande, sjølvkorrigerande og gir forsterkande respons ved hjelp av motiverande lyd/bilete/poengsystem

Det meste av trafikkopplæringa er som før nemnt bygt opp som læring på basis av stimulus-respons eller assosiativ læring, jfr. trafikkskilta og bruken av straff (mulkt/bøter) som middel til å regulere åtferd i trafikken.
I noko grad gjeld det same i den grunnleggjande IKT-opplæringa i skulen. Undervisninga i digitale ferdigheter dreier seg mykje om å få elevane til å utføre rett handling (respons) ut frå ei mengde ikon eller instruksar (stimulus).

Når ein t.d. er i stand til å bruke ulike IKT- verktøy rett, har ein lært (definert som endra åtferd) ut frå behavioristisk teori. Det er ikkje eit krav om at ein først har lært når ein ”forstår tenkinga” bak alle operasjonane, altså operativsystemet.

Generelt kan ein sei at teknikkar og prinsipp frå behavioristisk teori er mykje brukt og har stor plass i all faktalæring og ferdighetslæring, men teorien er og sentral når ein skal forklare barns sosialisering, t.d. tileigning av dei sosiale kodane i ein kultur.
Sentralt i det behavioristiske læringssynet er

· at kunnskap er noko objektivt som finst der ute

· at kunnskap kan overleverast frå den som har til den som ikkje har

· at noko er rett eller galt (fasitsvar)

· at læring viser seg gjennom endra ytre åtferd (t.d. eleven skriv mindre feil enn før, brukar andre ord enn før eller kan bruke rettefunksjonen i Word)

· at alle kan lære (så lenge pedagogen finn rett nivå og nyttar dei rette didaktiske grepa)

· at forhold i miljøet rundt eleven er avgjerande for læringa (åtferda blir forma av stimuli og reaksjonar frå miljøet, meir enn av indre kognitive prosessar)

· at det meste av åtferd er lært og at det som er lært også kan ”avlærast”, t.d. negativ åtferd

Teorien opererer med omgrep og fenomen som 

- kunnskapsbrokker som kan byggjast opp som ein mur eller pyramide

- ”hol i pensum”

- delmål og hovudmål

- korte læringsøkter/porsjonering av læringsstoff og rett progresjon

- repetisjon, innlæring og overlæring

- forsterking(positiv og negativ) og avlæring/avbetinging/ekstinksjon (eller utsløkking)
- blokkering/lærehemming og interferens

- shaping og fading

- læringskurver, glømselskurver, læringsprofilar og læringsplatå

I dagens pedagogiske terminologi vert denne typen læring ofte omtala på ein heller negativ måte, med omgrep som ”figurativ kunnskap”, overflatisk kunnskap, instrumentalistisk læring, ”faktakunnskap/puggekunnskap”, ”fleire byar i Belgia” etc.

i motsetnad til

”operativ kunnskap”, meiningsfull kunnskap, læring gjennom refleksjon, allsidig læring og forståing og heilskapleg kompetanse.

Ein annan grunn til at det behavioristiske læringssynet lenge har hatt eit heller dårleg rykte hos mange, særleg i lærarutdanningsinstitusjonar, er at mykje av forskinga tar utgangspunkt i dyreforsøk og slik sett legg til grunn at læring hos oss menneske i stor grad følgjer dei same prinsippa som hos dyr. (jfr. Pavlov sitt forsøk og dyreeksperimenta til Skinner). 
Dette at behavioristiske opplæringsmetodar i noko grad er dei same som i dyredressur, 
kan nok delvis forklare påstanden om at teorien byggjer på eit ”negativt menneskesyn”.
Åtferdsmodifikasjon og åtferdsterapi:

Åtferd kan lærast eller formast ut frå ei bevisst styring av konsekvensar (shaping).

Denne framgangsmåten er det sentrale verktøyet i all dyredressur, men har også 

vore mykje brukt i dei tidlegare spesialskulane, bl.a. med psykisk utviklingshemma

Sameleis kan angst og redsle, som t.d. flyskrekk, ”avlærast” ved hjelp av liknande teknikkar (”rational emotive therapy”)
”Nybehaviorisme”

ALBERT BANDURA:

“Learning would be exceedingly laborious, not to mention hazardous, if people had to rely solely on the effects of their own actions to inform them what to do. Fortunately, most human behavior is learned observationally through modeling: from observing others one forms an idea of how new behaviors are performed, and on later occasions this coded information serves as a guide for action” (Bandura 1977:22)  

Sosial og kognitiv læringsteori

- byggjer bru mellom klassisk behaviorisme og 

kognitiv teori.

Bandura utvidar teorien om operant betinging ved å innføre  "indre," kognitive

fenomen og omgrep som forventning, intensjon, tolking, merksemd, minne etc

Læringsprosessen kan altså ikkje forklarast berre av ytre faktorar (stimulus - respons),  men også av forhold i personens indre (kognitive og emosjonelle forhold)

Som Vygotsky og Mead meiner Bandura at læring først og fremst finn stad i ein kontekst der det skjer språkleg kommunikasjon og sosialt samspel (= sosial læring)
Teorien hans vert normalt kategorisert som ein læringsteori, men sidan han legg så stor vekt på den sosiale læringa og prøver å forklare kvifor me oppfører oss slik me gjer, vert teorien hans ofte også sett på som ein sosialiseringsteori.
Ulike former for sosial læring eller observasjonslæring:

A. Modellæring (”Modeling”)

observasjon og sosial etterlikning (imitasjon og identifikasjon) 

særleg av personar som er betydningsfulle(signifikante) for oss 

t.d. sonen som tar etter farens veremåte og manerar, barn/unge som tar etter sine idol, 

gjengmedlemmer som tar etter trendsetjarane i gruppa (jfr. Blitz-medlemmer)

B. Enaktiv læring
tolking av reaksjonar/feedback frå miljøet på handlingar ein sjølv utfører

Byggjer delvis på prinsippa i Skinners operant betinging (forsterking),

altså

ei handling (operasjon) ein gjer, fører til 

ein konsekvens (positiv eller negativ)

positiv konsekvens vil til vanleg forsterke handlinga (dvs. bidra til gjentaking)
negativ konsekvens vil normalt svekke/avbetinge handlinga

(= Thorndikes: effektlov)

Åtferda/handlingane blir altså styrt/forma av konsekvensane handlingane får i det sosiale miljøet.
Men der behavioristane ser på konsekvensar som noko som direkte og mekanisk anten ”forsterkar” eller ”avbetingar” ei handling, vil Bandura sjå på tilbakemeldinga/konsekvensen som ei informasjonskjelde som me vil tolka, vurdera og så handla ut frå

t.d. slik:

Me prøver oss fram i det sosiale miljøet med visse forventningar om utfall.

Vår tolking/mentale bearbeiding av reaksjonane frå andre på vår åtferd vil så avgjere om åtferda vår vil bli gjentatt og varig eller "avbetinga" og svekka 

Spesielt stor vekt vil bli lagt på tilbakemeldingane frå signifikante andre,

dvs dei me ser opp til eller som fungerer som modellar for oss, t.d. læraren.

C. Vikarierande læring (”stedfortredende læring”)

Vår observasjon og tolking av reaksjonar andre får på sine handlingar

( vikarierande forsterking)

Her lærer me ikkje direkte gjennom eigne erfaringar, men indirekte gjennom 

å observere det andre gjer og merke oss kva konsekvensar deira handlingar førde til 

(vikarierande forsterking)

Om ein t.d. ser at andre gjer noko som fører til positiv konsekvens for han/henne (belønning), er sjansen stor for at ein sjølv vil gjere det same i ein liknande situasjon 

Eller om du som student i praksis ser ein medstudent utføre handlingar som får svært negative konsekvensar i klassen, vil du neppe gjere det same, 

dvs. du har lært noko gjennom å observere konsekvensane av ein annans handling

Sjølvforsterking (Sjølvmotivering)

Bandura meiner også at konsekvens/forsterking ikkje berre har med det ytre miljø å gjere.

Om ein person t.d. set seg eit mål og presterer godt i høve til det, vil den indre gleda han då opplever, fungere som ei belønning (forsterking) 

som vil bidra til at personen gjerne gjentar handlinga/prestasjonen

Kognitive delprosessar i observasjonslæringa: 

1. Individet må fokusera mentalt på det som skjedde (merksemd)

2. Individet må hugse det som blei observert (minne)

3. Individet må så sjølv utføre/gjenskape handlinga (gjennomføring)

Denne delen føreset m.a. kognitiv planlegging

4. Individet må vere motivert til å gjenta handlinga (motivasjon)

Spesielt avgjerande her er forventning om meistring eller tru på meistring,

det han kallar ”self-efficacy”. (”Kan han greie det, så kan eg”)
”Self-efficacy”(tru på meistring eller meistringsforventning)
Bandura meiner som andre at motivasjonsfaktoren er sentral i all læring.

Skal ein lære noko – også av andre, må ein vere motivert for det. 

Motivasjonen for å lære t.d. ein fysisk ferdighet, vil i stor grad bli bestemt av spørsmålet: ”Vil eg greie det?”

Avgjerande for motivasjonen er då, i følgje Bandura,

5 faktorar:

1. Tidlegare erfaring. (Korleis gjekk det sist?)

2. Vikarierande erfaring (Kva gjorde kameraten min? Greidde han det?)

3. Verbal overtyding (Oppmuntring frå vener og trenar)

4. Emosjonelle forhold (Vil eg dumma meg ut?. Har eg prestasjonsangst?)

5. Mi tolking/vurdering av eiga prestasjonsevne (Kva er sjansane for at eg vil lykkast?)

I samsvar med prinsippa ovanfor meiner altså Bandura at ein i stor grad kan forklara sosialiseringa eller åtferdsmønsteret og veremåten til ein person ut frå dei erfaringar og opplevingar personen sjølv har hatt i det sosiale miljøet opp gjennom oppveksten. Men dei modellar eller sosiale førebilete personen har hatt i barne- og ungdomsalder, er også viktige faktorar for forminga av ein persons åtferd og veremåte. Kva har ein lært gjennom å observere andre og ikkje minst, av å observere konsekvensane av andre sine handlingar? 

I eit sosialiseringsperspektiv vil såleis gode sosiale modellar eller signifikante andre vere svært sentrale faktorar. Følgjeleg vil ein klar konsekvens av Banduras teori vere vektlegginga av læraren som ein viktig rollemodell for elevane i klasserommet.

Sentrale omgrep i Banduras teori:

modellar  

modellæring/observasjonslæring

signifikante andre

enaktiv læring

vikarierande læring

operant betinging

belønning og straff

non-response/ignorering/avbetinging

positiv - negativ forsterking

vikarierande forsterking

sjølvforsterking/sjølvmotivering

self-efficacy (tru på meistring)
+ kognitive omgrep som forvente, tolke, vurdere, merksemd, hugse, gjenkalle, planleggje

Humanistisk preget pedagogikk

Humanistisk psykologi

Viktige teoretikere Abraham Maslow og Carl Rogers
Sentralt i det humanistiske grunnsynet er menneskeverdet, det at ethvert menneske er unikt med særegne behov og forutsetninger. 

Altså snakker vi om et utpreget positivt og optimistisk syn på mennesket.

Mennesket er fra naturen av godt og er utstyrt med en fri vilje og dermed også en evne til å treffe frie og fornuftige valg med tanke på egen utvikling.

Teorien legger stor vekt på allmennmenneskelige behov (mangel- og vekstbehov)

og Maslow framstiller disse i et hierarkisk system (”behovspyramiden”) med mangelbehov nederst og vekstbehov øverst.

Alle mennesker, hevder han, har en indre medfødt trang til positiv vekst og selvrealisering. 

Får mennesket derfor vokse opp under trygge omgivelser og får oppleve kjærlighet, omsorg, oppmuntring og stabile vekstvilkår, er sjansene store for at det vil utvikle seg til å bli rimelig harmonisk, tillitsfullt og ansvarsfullt.

Om derimot forhold utenfor mennesket legger hindringer i veien for selvutviklingen og hindrer tilfredsstillelsen av livsnødvendige behov kan mennesket utvikle seg i negativ retning og lett bli kategorisert som hjelpetrengende, for eks. mennesker med atferdsproblem eller psyko-sosiale vansker. (Rogers: Utvikling av et ”falskt meg” i motsetning til ”det sanne meg”)

Det som likevel er typisk for humanistisk tenkning er at selv når mennesket har kjørt seg fast i en vanskelig eller fortvilet situasjon, så har det ressurser og evner inne i seg til selv å løse sine problemer så lenge noen hjelper til med å skape de nødvendige forutsetninger for slik problemløsning.

Her er det veilederen, rådgiveren eller terapeuten kommer inn.

Den innenfor humanistisk tradisjon som i størst grad har brukt ideene og prinsippene fra humanistisk psykologi til å utvikle en veilednings- og rådgivningsteori, er amerikaneren Carl Rogers.

Carl Rogers:Klient-sentrert teori
Rogers’ klient-sentrerte eller, som den også blir kalt, ikke-styrende(non-directive) teori, er den teorikilde som mange senere veiledningsteoretikere har øset fra.

Denne teorien inneholder lite av regler, teknikker eller prosedyrer for hvordan veilederen skal få til selvinnsikt og atferdsendring hos den som blir veileda. 

Her er det altså ikke snakk om at veilederen skal øve aktiv påvirkning på andres atferd i form av å tolke, overtale, korrigere, sette konkrete mål eller gi styrende råd.

Veilederen skal verken gjøre noe med eller for den han veileder, men skal i stedet prøve å gi hjelp slik at den veileda kan få frigjort sin egen evne til selvinnsikt og vekst og selv ta de skritt som er nødvendig med tanke på å endre atferd.

I følge Rogers er en vellykket veiledningsprosess avhengig av at følgende forutsetninger er på plass:

1.  Det eksisterer et varmt og trygt kontaktforhold mellom veileder og den veileda.

2.  Den veileda er i en tilstand av uro eller ubalanse(inkongruens) / er sårbar/ opplever et dilemma.

3.  Veilederen er kongruent eller ekte i forholdet

(dvs. er ikke falsk, later ikke som, spiller ikke roller)

4.  Veilederen viser en ubetinga positiv, åpen og aksepterende holdning til den veileda.

5.  Veilederen praktiserer en empatisk forståelse for den veileda sine problem eller opplevelse av en situasjon. 

6.  Den veileda må selv oppleve at veilederen er ekte og viser aksept og empatisk forståelse for det den veileda opplever som problematisk.

Veilederens hovedoppgave blir da å skape et samtaleklima der disse 6 vilkårene er til stede og der de ovenfor nevnte kravene til veilederen kommer til uttrykk i alt det veilederen foretar seg, det være seg kroppsspråk og talespråk, ansiktsuttrykk, stemmebruk etc.

SYSTEMTEORI

Uri Bronfenbrenner:

Den økologiske systemmodellen eller miljømodellen.

Systemteori:
alt heng i hop

“wheels within wheels within wheels”

det som skjer på ein arena/setting, får verknader på ein annan

Forsøk på å byggja bru mellom psykologisk og sosiologisk tenking

Berande tankar:
Barn har kontakt med fleire miljø, direkte eller indirekte

Desse miljøa er del av eit økosystem der både barn og miljø vert gjensidig påverka

gjennom ein dynamisk interaksjonsprosess

Som veiledar i denne tradisjonen er ein oppteken av korleis relasjonar mellom miljø og individ påverkar handling. Sentrale omgrep er heilskap, relasjonar og sirkularitet.

I heilskap ligg at alle fenomen i eit system heng i hop, altså at dei er del av noko større.

I relasjon ligg at både menneske og fenomen påverkar kvarandre og at ei handling, eit inngrep eller aksjon ein stad kan ha verknad ein heilt annan stad.

Slik sett kan ei enkel endring ein stad utløyse rørsle eller endringsprosessar i heile systemet = sirkularitet. Ein seier ofte at om ein maktar å bevege enkelte delar, vil heilskapen også bevege seg (wheels within wheels etc.)
Systemisk veiledning er oftast ein gruppestrategi med stram struktur og reglar. 

Her og no + framtidsorientert, lite sans for kvifor-spørsmål- i staden korleis-spørsmål.
I denne teorien er miljømessige forhold like viktige som ind. forhold 
når det gjeld å forstå og predikere åtferd

Når problem oppstår, kan årsakene liggje i

a.  individet

b.  miljøet

c.  lite tenleg samhandling/interaksjon ind. - miljø

(“mis-match” eller “the failure to match”)

Sentrale faktorar i sosialiseringsprosessen:

a.  Familiens filterfunksjon

b.  Barnets oppleving
av dei ulike sosialiseringsfaktorane (det fenomenologiske). 

Det hjelper t.d. lite at læraren seier han/ho er rettferdig om eleven opplever det annleis.

c.  Graden av rollemangfald og varme relasjonar
i barnets miljø

d.  Økologiske overgangar 

(kriser, brå endringar t.d. sjukdom, dødsfall, nye søsken, flytting, skulenedlegging etc)

4 system:
Mikro, Meso, Ekso, Makro

Mikrosystemet (den «primære vekstarena»)

= ulike primærmiljø som består av fleire settingar

dvs. arenaer/situasjonar der barnet sjølv er til stades

=alle personar/sosialiseringsfaktorar som barnet sjølv møter og samhandlar med

heim, skule, fritidsklubb, nabolag etc, forutan roller og normer

I alle desse mikromiljøa der barnet er tilstades, samhandlar det med andre barn og med vaksenpersonar i ulike roller, og barnet lærer og blir sosialisert gjennom interaksjon, observasjon, modellæring, rolletaking og spegling av kjensler.
Mesosystemet
= relasjonane mellom dei ulike primærmiljøa som barnet møter og samhandlar med;

skule - heim, barnehage - skule, foreldre – kameratgruppe, uformelle leikegrupper – organiserte fritidsaktivitetar, osv.

På desse arenaene er det altså at barn får bryne seg mot andre, og det er her sosiale nettverk blir danna, nettverk som i stor grad er med og formar barnets sosiale utvikling; sosial tryggleik og tilhørighet, forutan sosiale kompetanse. Motsett kan mangel på sosiale nettverk og arenaer for sosial trening bidra til å forklare kvifor visse barn får sosiale vanskar.

Viktig: 
At det er sambandslinjer/nettverkstrådar mellom dei ulike miljøa/arenaene 

At dei ulike arenaene drar i same retning og stør oppunder kvarandre

Kvaliteten på relasjonane miljøa i mellom

m.a. «tette nettverk» og «fleirfibra kontaktar»

At ein arena kan overta når ein annan sviktar

Eksosystemet
= arenaer/fora der barnet sjeldan er til stades, men som likevel får verknad for barn og unge (t.d. kommunestyre, oppvekstetat, nabolag/bydel, lokalt arbeidsliv, skulestruktur, kommunale aktivitetstilbod til barn og unge som barnehagar og musikk og idrettstilbod)

Makrosystemet
= ideologi, politiske vedtak og ordningar som vert utforma på makronivå i samfunnet, langt borte frå barnet, men som indirekte får verknader for barnet

(t.d. Stortinget, statsbudsjettet, skulesystemet, skulereformer som det nye læreplanverket, ulike sosiale eller etniske kulturar, sosial klasse,  religion, kristen formålsparagraf etc)

Vedtak og ordningar på dette nivået får ofte verknader på alle nivåa under (t.d. skulefritidsordning, alder for skulestart og barnehageutbygging). Slik sett vil me stadig sjå at dei ulike nivåa i systemmodellen  verkar inn på kvarandre, både nedover (t.d. Stortingsvedtak om lengre ferie for mor og far) og oppover (t.d. kan signal frå mikronivå om små barns avgrensa farskontakt føre til lovvedtak om delt fødselspermisjon)

Sosialiseringa 

ser Bronfenbrenner

som produktet av slike samspel mellom faktorar og relasjonar på alle dei ulike systemnivåa, 

saman med barnets eigne, personlege eigenskapar (bl.a. dei arvelege)

Alle mikrosystem har ein tendens til å prøva å oppretthalda sin eigen balanse

Personar som truar balansen, vil lett bli nøytralisert, dvs pressa til konformitet, vist bort

eller tildelt visse ikkje-funksjonelle roller, t.d klovn, gjøglar, bråkmakar, syndebukk i klasserommet = «økologiske feller»

Eit godt nettverk fungerer som eit sikkerhetsnett, fordi det er

motiverande

kontrollerande

korrigerande

Nettverkskart - analysereiskap for å få fram ressursar/manglar i barnets miljø

I det gamle bonde- og fiskarsamfunnet var barn omgitt av eit heterogent persongalleri, ueinsarta menneske som barn hadde personlege,nære,varme men og konfliktfylte relasjonar til

Nettverket var tett og fleirfibra (multiplekst)

I dag tendens til at barn har mange nettverkskontaktar, men kontaktane er gjerne einfibra (uniplekse), sjeldnare, meir kortvarige og det er mindre samhandling mellom dei. 

DET GAMLE OG DET NYE LÆRINGSPARADIGMET

Det gamle læringsparadigmet

(paradigme = grunnmønster/idemønster/tankemodell)
”Den Herbartske tradisjon” – Tradisjonalismen
Kunnskapssyn:

Kunnskap er noko objektivt og definert (del av kulturarven) som direkte kunne overførast frå slektledd til slektledd gjennom formidling/ytre påverknad.
”Den gamle skulen” brukt om den pedagogikk som prega dei vest-europeiske landa frå siste del av 1800-talet og fram til den reformpedagogiske rørsla.

Denne pedagogikken i stor grad forankra i ideane til

Johann Friedrich Herbart (1776-1841) 

Sterk vektlegging av
- det pedagogiske innhaldet (pensum, stoffvalet, det som skulle lærast), 

- lærarens undervisning og formidlingsevne

- elevens formbarhet 

- den breie klassiske danning

- disiplin, orden og karakterstyrke (”oppdragande undervisning”) 

- vilje og moralsk oppseding (”tukt”)

- allsidige interesser og kunnskapar 

Lærarens hovudoppgåve

å undervise på ein metodisk rett og effektiv måte og å danne elevane ut frå eit danningsideal, dvs. forme deira tankar, påverke ”tankekrinsen”og å skape ”forestillingar”og interesser. 

I sum:

Ein lærarsentrert, fag-og pensumsentrert skule og ein individualistisk pedagogikk

som dyrka intellektet og karakterstyrken
Behaviorismen
Kunnskapssyn:

Det same som i tradisjonalismen
(Behaviorisme - åtferdsteori - S-R psykologi - assosiative teoriar - læringsteoretisk retning)

Hadde sterk innverknad på pedagogikken i USA og Europa i dei første 10-åra etter krigen

Denne teorien la vekt på at 

· pedagogikken måtte vere vitskapsbasert og byggje på pedagogisk psykologi. 

· denne måtte igjen byggje på objektive og empiriske metodar (helst frå naturfaga) og ikkje vere tufta på synsing og spekulative teoriar om forhold som ikkje kunne målast eller verifiserast.

Dermed kom den behavioristiske retninga til å representere eit syn på læring som retta fokus mot ytre, observerbare og målbare forhold, dvs. i praksis den ytre åtferda (behaviorisme=åtferdsteori);

Altså, kva konkrete observerbare sansepåverknader vart individet utsett for og kva reaksjonar/åtferd ville desse føre til = stimulus - respons (S-R psykologi)

Det nye læringsparadigmet
Byggjer på ulike teorigreiner som har vakse ut or dei gamle psykologiretningane

Kognitive

forklaringsmåtar rettar fokus mot dei indre prosessane i hjernen i motsetnad til behavioristane si vektlegging av ytre, observerbare fenomen som stimulus og respons

dvs. ein legg vekt på alt som skjer mellom observerbare sanseinntrykk og reaksjon.

Sentralt står omgrep som koding-lagring-minne-tenking-tolking-vurdering-drøfting-problemløysing-kunnskapsorganisering-læringsstrategiar.

Kognitive teoriar legg altså vekt på å forstå den indre mentale tankeverksemda som føregår under læringa, prosessar som kan seiast å vere konsekvensar av dei ytre påverknadsfaktorane. 
Medan behavioristane er opptekne av sambandet mellom enkle stimuli og responsar (assosiasjonar), er den kognitive psykologien mest oppteken av å forklare kva som skjer når me lærer, korleis kunnskapen vert organisert og ombygt i hjernen, kva metoder hjernen arbeider etter under problemløysinga, osb.

Konstruktivisme

Ideen om at kunnskap må byggjast/konstruerast av den lærande – åleine eller saman med andre.

Altså kunnskap er ikkje ei ferdig vare som kan forflyttast frå læraren til eleven

Kognitiv konstruktivisme

her representert ved Jean Piaget 

Kunnskapssyn:

Kunnskapen er subjektiv i sitt vesen og blir skapt av den enkelte.
Individet får ikkje direkte overført lærdom gjennom ytre påverknader (t.d. forelesing)

men bearbeider informasjon det får og erfaringar det gjer og byggjer det nye saman med kunnskap det alt har.(tidlegare erfaringar)

Altså: Individet konstruerer  sjølv sin eigen subjektive kunnskap i lys av  tidlegare kunnskap.

Denne kunnskapskonstruksjonen er ein nokså individuell prosess (assimilasjon og akkomodasjon) som skjer inne i hovudet til barnet gjennom ein vekselverknad mellom eit fysisk miljø eller konkret lærestoff og eit aktivt handlande individ ("interaksjonisme").

Følgjeleg har ikkje læraren ein særleg sentral plass i ei slik forståingsform av læring. Hans funksjon er først og fremst å leggje til rette(planleggje) og å presentere utfordringar (t.d. lage oppgåver).

Sosial konstruktivisme

her representert ved Lev Vygotsky

Kunnskapssyn:

Kunnskap er vevd inn i den kulturen barnet lever i og vert konstruert kollektivt gjennom 

språkleg/symbolsk samspel i eit sosialt miljø

meir enn gjennom enkeltindivids interaksjon med eit fysisk miljø.

Denne konstruksjonsprosessen er i stor grad avhengig av at den lærande nyttar seg av kulturelle reiskapar (der det viktigaste er kulturens verbale språk) og kompetente hjelparar (mediatorar)
Kunnskapen blir til i ein sosial kontekst som resultat av språkleg samspel/dialog mellom dei lærande og den/dei meir kompetente andre -  som utgjer ein hjelpande instans (ein medierande hjelpar) eller eit pedagogisk stillas i kunnskapsbygginga.
I denne forklaringsmåten har læraren/pedagogen ein mykje meir sentral funksjon, nemleg den viktigaste kompetente andre, byggjaren av det pedagogiske stillaset, den som hjelper eleven inn i ”den proksimale sonen” (dvs. den som ”stekkjer eleven”).

HSH  Bjørn Meling  sep. 2007-09-13

